./data/phi0914/phi001/phi0914.phi001.perseus-lat2.xml
Titus Livius (Livy)
ipse cum duobus milibus equitum usque ad ipsam Capenam portam, ut situm							urbis exploraret, obequitavit  et cum per triduum in aciem utrimque							exercitus omnis descendisset, certamen tempestas diremit; nam cum in							castra redisset, statim serenitas erat  Capua capta est a Q  Fulvio et							Ap  Claudio consulibus  principes Campanorum veneno sibi mortem							consciverunt  cum senatus Campanorum deligatus esset ad palos, ut securi							feriretur, litteras a senatu missas Q  Fulvius consul, quibus iubebatur							parcere, antequam legeret, in sinu posuit et lege agi iussit et							supplicium peregit  cum comitiis apud populum quaereretur, cui							mandaretur Hispaniarum imperim, nullo id volente suscipere P  Scipio, P 							filius eius, qui in Hispania ceciderat, professus est se iturum et							suffragio populi consensuque omnium missus Novam Carthaginem expugnavit,							cum haberet annos XXIV videreturque divina stirpe creatus, quia et ipse,							postquam togam acceperat, cotidie in Capitolio erat, et in cubiculo							matris eius anguis saepe videbatur  res praeterea gestas in Sicilia							continet et amicitiam cum Aetolia iunctam bellumque gestum adversus							Acarnanas et Philippum, Macedoniae regem